kalixlouiis/myanmar-wikipedia-corpus huggingface dataset:
2015 - လက်ရှိ: သရုပ်ဆောင်ရ​သော ဇာတ်​ကောင်များ နှင့် ​တေးဂီတပြဇာတ်များ ဇန်နဝါရီလ 2015 ခုနှစ်တွင်သူသည် SM Entertainment ၏ hologram ​တေးဂီတပြဇာတ် School OZ တွင် Hans ၏ဇာတ်ကောင်အဖြစ် label တူ သရုပ်​​‌‌ဆောင် Changmin, Key , Luna, Xiumin နှင့် Seulgi တို့နှင့် အတူ သရုပ်​ဆောင်ခဲ့သည် ၂၀၁၅ ဧပြီလတွင် သူသည် KBS variety show ဖြစ်​သော Fluttering India တွင် ပုံမှန်အဖွဲ့ဝင်အဖြစ်ပါဝင်ခဲ့ပြီး အိန္ဒိယ ၊ မွန်ဘိုင်းရှိနေရာအနည်းငယ်ကို သွား​ရောက်ခဲ့သည်။
၂၀၁၆ ခုနှစ်မတ်လတွင် Suho သည် ၂၀ မြောက် Busan အပြည်ပြည်ဆိုင်ရာရုပ်ရှင်ပွဲတော် တွင်ပြသခဲ့သည့် indie ရုပ်ရှင် One Way Trip တွင် သရုပ်​ဆောင်အဖြစ် ပွဲဦးထွက်ပါဝင်ခဲ့သည်။
၂၀၁၆ ခုနှစ် April လတွင် ဝဘ်ဒရာမာ How How You Bread တွင် ပါဝင်သရုပ်ဆောင်ရန်အတည်ပြုခဲ့သည်။
အဆိုပါစီးရီးကို ကိုရီးယားနှင့်တရုတ်နိုင်ငံတို့တွင် ဖြန့်ချိရန်စီစဉ်ထားသည်။
၂၀၁၆ ခုနှစ်၊ ဇူလိုင်လတွင်ဆူဟိုနှင့် Exo အဖွဲ့ဝင် Chen တို့သီဆိုထား​သော “ Beautiful Accident” ဟုအမည်ရှိ ဇာတ်ဝင်သီချင်းကို နာမည်တူ တရုတ်ဇာတ်ကားအတွက် ထုတ်လွှင့်ခဲ့သည်။
၂၀၁၇ ဇန်နဝါရီလတွင် Suho သည် MBC အထူးဒရာမာ The Universe's Star တွင် အဓိက အမျိုးသားဇာတ်​ဆောင်အဖြစ်သရုပ်​ဆောင်ခဲ့သည်။
Three Color Fantasy တွင် ပါဝင်ခဲ့သည်။
ဒရာမာအတွက် "Starlight" အမည်ရှိ ဇာတ်ဝင်သီချင်းကိုလည်း သီဆိုခဲ့သည်။
၂၀၁၇ ခုနှစ်၊ ဖေဖော်ဝါရီလတွင် ဆူဟိုသည် Station Project Season 1 ၏ ​နောက်ဆုံး သီချင်းဖြစ်သော "Curtain" ကို, jazz စန္ဒယားပညာရှင် Song Young-joo နှင့်ပူးပေါင်းသီဆိုခဲ့သည်။
၂၀၁၇ ခုနှစ်၊ စက်တင်ဘာလတွင် Female Middle Schooler A ရုပ်ရှင်၏ အဓကာင်း အမျိုးသားဇာတ်​ဆောင်အဖြစ် သရုပ်​ဆောင်လိမ့်မည်ဟု အတည်ပြုခဲ့သည်။
၂၀၁၈ ခုနှစ်မတ်လတွင် Suho သည် Jang Jae-in နှင့် ပူးပေါင်း၍“ Dinner” နှင့်“ Do you have a moment” အမည်ရှိ Duet နှစ်ခုကို ထုတ်​ဝေခဲ့သည်။
၂၀၁၈ ခုနှစ်မေလတွင် ဂျပန်ဇာတ်လမ်းတွဲ Rich Man, Poor Woman ကို တောင်ကိုရီးယား မှပြန်လည်ရိုက်ကူးရာတွင် ပါဝင်ခဲ့သည်။
ဆူဟိုသည် မူရင်းဇာတ်လမ်းတွဲတွင် Shun Oguri သရုပ်​ဆောင်ခဲ့​သော IT ကုမ္ပဏီတည်ထောင်သူအဖြစ် သရုပ်​ဆောင်ခဲ့သည်။
ဇူလိုင်လမှ ၂၀၁၈ ခုနှစ်ဩဂုတ်လအထိ Suho သည် The Man Who Laughs ​တေးဂီတပြဇာတ်တွင် ကြောက်စရာမျက်နှာရှိ​သော ​​ Gwynplaine အဖြစ်သရုပ်​ဆောင်ခဲ့သည်။
​တေးဂီတပြဇာတ်၏ ပထမဆုံးနေ့တွင် ပရိသတ်ဆီမှ သူ၏သရုပ်​ဆောင်မှု နှင့် ပတ်သက်၍ အပြုသဘောဆောင်သောတုံ့ပြန်ချက်များရရှိခဲ့သည်။
၂၀၁၉၊အောက်တိုဘာ ၂၈ တွင် ထုတ်လွှင့်ခဲ့​သော "The Present" အမည်ရှိ VR ရုပ်ရှင်တွင် ဆူဟိုသည် 'ဟာနူး' အမည်ရှိ လူငယ်စွန့်ဦးတီထွင်သူအဖြစ် Shin Ha-Kyun နှင့် Kim Seul-gi စ​သော သရုပ်​ဆောင်များနှင့်အတူ ပါဝင်ခဲ့သည်။
https://www.allkpop.com/article/2019/10/samsung-releases-movie-the-present-starring-exos-suho . allkpop. Retrieved 2019-10-28. ၂၀၂၀ခုနှစ်၊ မတ်လ ၃၀ရက်​နေ့တွင် ဆူဟိုသည် သူ၏ ပွဲဦးထွက် EPဖြစ်​​သော "Self-Portrait" ကို ဖြန့်​ဝေခဲ့သည်။
Exo အဖွဲ့ဝင်များထဲတွင် စတုတ္ထ​​မြောက်တစ်ကိုယ်​တော် အနုပညာရှင်အဖြစ် ပွဲဦးထွက်ခဲ့သူဖြစ်သည်။
https://n.news.naver.com/entertain/article/469/0000468472 [SM Entertainment: EXO Suho is preparing for his solo album, and date will be revealed when schedule is confirmed]. Naver (in Korean). February 19, 2020. Retrieved February 19, 2020. https://n.news.naver.com/entertain/article/609/0000255332 Naver (in Korean). March 6, 2020. Retrieved March 6, 2020​ ကိုယ်ပိုင်ဘဝ ၂၀၀၉ ခုနှစ်တွင် Suho သည် ကိုးရီးယားအမျိုးသားအနုပညာတက္ကသိုလ် သို့တက်ရောက်ခဲ့သည်။
သို့သော်သူသည် ၂၀၁၁ ခုနှစ်တွင်ကျောင်းထွက်ခဲ့ပြီး Exo အဖွဲ့ဝင်များဖြစ်သော Chanyeol နှင့် Baekhyun တို့နှင့်အတူ Kyung Hee Cyber တက္ကသိုလ်တွင် ဆက်လက်ပညာသင်ကြားခဲ့သည်။
Culture and Artts Department of Business Administration အတွက်သင်တန်းများတက်ခဲ့သည်။
ရုပ်ရှင်ဇာတ်ကား ရုပ်ရှင် ခေါင်းစဉ် ခုနှစ် ပါဝင် သောအခန်း မှတ်စုများ Attack on the Pin-Up Boys 2007 Dancer အပို Saving Santa ၂၀၁၃ ဘားနတ် (အသံ) Korean dub၊ အဓိကသရုပ်ဆောင်။
One Way Trip 2016 Sang-woo အဓိကသရုပ်ဆောင်။
Middle School Girl A 2018 Hyun Jae Hee အဓိကသရုပ်ဆောင်။
Present 2020 Ha Neul VR ရုပ်ရှင် ရုပ်မြင်သံကြားဇာတ်လမ်းတွဲများ ခေါင်းစဉ် ခုနှစ် Network Role မှတ်စုများ To the Beautiful You ၂၀၁၂ SBS မိမိကိုယ်ကို ဧည့်သည် သရုပ်ဆောင်; အပိုင်း ၂ Prime Minister & I ၂၀၁၄ KBS2 Han Tae-woong ဧည့်သည် သရုပ်ဆောင်; အပိုင်း ၁၀-၁၂ Exo Next Door ၂၀၁၅ Naver TV Cast Suho Recurring; စိတ်ကူးယဉ်ဗားရှင်း The ဝiverse's Star 2017 MBC, Naver TV Cast Woo-joo အဓိကသရုပ်ဆောင်။
Rich Man 2018 Dramax, MBN Lee Yoo-chan How Are You Bread TBA Naver TV Cast ဟန်ဒိုဝူး မှတ်တမ်းရုပ်ရှင် ခေါင်းစဉ် နှစ် Network မှတ်စု Korea From Above 2017 Mountain TV Xiumin နှင့်အတူ ဇာတ်ကြောင်း Variety show ခေါင်းစဉ် နှစ် Network Role Inkigayo ၂၀၁၄ SBS ပူးတွဲအစီအစဉ်တင်ဆက်သူ Fluttering India ၂၀၁၅ KBS အဓိကသရုပ်ဆောင်။
ဂီတဗီဒီယိုများ ခေါင်းစဉ် နှစ် Ref. "Saving Santa" ၂၀၁၃ " My Hero " 2016 "Beautiful Accident" " Curtain " 2017 "Do You Have A Moment" 2018 Dinner ဧည့်သည်သရုပ်ဆောင်အဖြစ် ပါဝင်ခဲ့မှု "To Mother" ၂၀၁၄ တေးဂီတပြဇာတ်များ ခေါင်းစဉ် နှစ် Role မှတ်စုများ School OZ ၂၀၁၅ Hans Holographic ဂီတ; အဓိကသရုပ်ဆောင်။
The Last Kiss 2017 Crown Prince Rudolf အဓိကသရုပ်ဆောင် The Man Who Laughs 2018 Gwynplaine အဓိကသရုပ်ဆောင် ကိုးကားချက်များ Category:သက်ရှိထင်ရှားပုဂ္ဂိုလ်များ Category:တောင်ကိုရီးယား အမျိုးသား အဆိုတော်များ Category:၁၉၉၁ မွေးဖွားသူများ Category:ကိုရီးယားဘာသာစကား ပါဝင်သော ဆောင်းပါးများ။
ခရစ်ဝင်ကျမ်းများတွင် အတိုဆုံးသော ကျမ်း ဖြစ်သည့် ရှင်မာကုခရစ်ဝင်ကျမ်းသည် ခရစ်ယာန် ယုံကြည်ခြင်းအား အတိုဆုံးနှင့် အရှင်းလင်းဆုံး ရေးပြထားသည်။
ဤကျမ်းစာတွင် ဘုရားသခင်၏ ပြည့်စုံသော အစေခံ ခရစ်တော် အကြောင်းကို အံ့ဩဖွယ်ရာ ဖတ်ရှုရမည်။
ယုံကြည်ခြင်းကို အသားပေးသည့် အပြင် တက်ကြွသော ဟန်ပန် ရှိ၍ ရောမနှင့် လက်အောက်ခံ နယ်သားများ အတွက် အထူး ရည်ရွယ် ရေးသားသော သတင်းကောင်း ဖြစ်သည်။
ခရစ်တော်ဘုရား၏ သွန်သင်တော်မူချက်များထက် လုပ်ဆောင်တော်မူချက်များကို ဦးစား ပေးသည်။
စံတော်မီ ဝိသေသလက္ခဏာ ခရစ်ဝင်ကျမ်းများတွင် အတိုဆုံးသော ကျမ်း ဖြစ်သည်။
ပါဝင်သော အချက်အလက်များ၏ ၉၀%သည်လည်း ရှင်မဿဲ၊ ရှင်လုကာ ကျမ်းများတွင် ပါဝင်သည်။
ဤကျမ်းတွင် ခရစ်ယာန် ယုံကြည်ခြင်းအား အတိုဆုံးနှင့် အရှင်းလင်းဆုံး ရေးပြထားသည်။
သာသနာနယ်မြေ သစ်သို့ ထိုးဖောက်ရာတွင် ဒေသခံ လူများ သဘောပေါက် ခံယူနိုင်အောင် ဘာသာစကားသစ်ဖြင့် အမြဲလိုလို ပြန်ဆိုနေရသော ကျမ်းလည်း ဖြစ်သည်။
ယုံကြည်ခြင်းကို အသားပေးသည့် အပြင် တက်ကြွသော ဟန်ပန်ရှိ၍ ရောမနှင့် လက်အောက်ခံ နယ်သားများ အတွက် အထူး ရည်ရွယ် ရေးသားသော သတင်းကောင်း ဖြစ်သည်။
ရှင်မဿဲနှင့် ရှင်လုကာခရစ်ဝင်ကျမ်းတွင် အနည်းအကျဉ်းသာ ပါပြသော အကြောင်းအရာများကိုလည်း အသေးစိတ် ဖော်ပြသည်။
ဥပမာ တပည့်တော်များအား စိတ်ဆိုး၍ ​​​ဂျေရုဇလင် လမ်းမပေါ်သို့ သခင်ယေရှု လမ်းလျှောက်သည့် အကြောင်း တွေ့ရသည်။
ထို အဖြစ်အပျက်သည် ပေတရုနှင့် သက်ထက် ဆုံးပေါင်းသင်းသူ ဖြစ်သောကြောင့် ပေတရုထံမှ ရရှိဟန် တူသည်။
ကျမ်းရေးသားပုံအရ ရှင်မာကုသည် ပေတုရု ပြောပြသော ရှေးဟောင်းနှောင်းဖြစ် အဖြစ်အပျက်များကို အသေးစိတ် ပြန်လည် ချယ်မှုန်းခြင်း ဖြစ် သည်။
ကျမ်းစာပညာရှင် အများစု ယုံကြည်သည်မှာ ကိုယ်လွတ်ရုန်း ပြေးသွားသော လုလင်သည် မာကု ဖြစ်သည်ဟု ထင်ကြေး ပေးကြသည် (၁၄:၅)။
ထိုအချက်သည် ဤကျမ်းစာ၏ အထင်ရှားဆုံး ကျမ်းပိုဒ် ဖြစ်သည်။
ဤခရစ်ဝင်ကျမ်းကမူ သူကိုတိုင် ဖြစ်သည်ဟု ထုတ်ဖော် ဝန်ခံခြင်း မရှိပါ။
ယောဟန် မာကုသည် ယေရုရှလင်၌ နေစဉ်တွင် ဤ အဖြစ်အပျက်ကို ထုတ်ပြောခြင်း မရှိပါ။
အကယ်၍ ထိုသူသည် ရှင်မာကုသာ မဟုတ်လျှင် ငယ်ရွယ်သော လုလင်ဟု ပြောစရာ အကြောင်း ရှိမည် မထင်။
သို့ကြောင့် မာကု ဖြစ်မည်ဟု ထင်မှာတ်ကြသည်။
ကျမ်းရေးသူ ကနဦး ခရစ်ယာန် စာရေးဆရာ အများစုက ဤခရစ်ဝင်ကျမ်းကို ယောဟန် မာကု ရေးသားသည်ဟု လက်ခံကြသည်။
ယေရုရှလင် မာရိ၏ သားဖြစ်၍ သူတို့ နေအိမ်ကို ဗိမာန်တော် အဖြစ် အသုံးပြုသည်။
အပြင်ပန်း လက္ခဏာ အကြောင်းအရာ အားဖြင့် ရှင်မာကု လက်ရာ ဖြစ်ကြောင်း ခိုင်မာသည်။
အေဒီ ၁၁ဝ ခန့်တွင် Papias က John The elder အကြောင်း ကိုးကား ရေးသားရာတွင် မာကုသည် ပေတရုနှင့် လက်တွဲသည်။
မာကုက ဤကျမ်းစာကို ရေးသည်ဟု ဆိုထားသည်။
Justin Martyr, Irenaeus Tertullian, Clement of Alexandria, Origen နှင့် The Anti Marcionite Prologue များကလည်း မာကု အဖြစ် အသိအမှတ် ပြုကြသည်။
အတွင်းသရုပ် အနေဖြင့်လည်း လက်ဦး ခရစ်ယာန် ယုံကြည်သူများ၏ ယေရုရှလင် အကြောင်း နှံ့စပ်သူ ဖြစ်သည်။
(အပေါ်ထပ်၌ ဆွေးနွေးခြင်း အကြောင်းသည် အခြား ခရစ်ဝင်များထက် အသေးစိတ် ဖော်ထားသည်။
ထိုသို့ ဖော်ပြနိုင်ခြင်း များ လူငယ် လူရွယ် ဖြစ်သောကြောင့် အသေးစိတ် မှတ်မိဟန် ရှိသည်။
သို့ကြောင့် အံ့ဩစရာ မဟုတ်)။
ဤကျမ်းသည် အာရမိ သမိုင်းကို ကျောထောက်နောက်ခံ ထားသည်။
(ပါလက်စတိုင်း ဘသာစကားလုံး သည်)။
ယုဒများ၏ ရိုးရာ ထုံးတမ်းစဉ်လာ နားလည်သည် ကပ်သီး ကပ် သတ် အကြောင်းများကို မျက်မြင် သက်သေဖြင့် အသေးစိတ် ဖော်ပြနိုင်သည်။
(တ ၁၀) တွင် ပါရှိသော ပေတရု၏ ဒေသနာများနှင့် ဆင်တူ နေသည်။
မာကု၏ ထုံးစံအတိုင်း ရောမ ထက် လက်တင်စကားလုံးကို ပိုမို သုံးထားကြောင်း တွေ့ရသည် (ဥပမာ Centurion, Census, Denarius, Legion, And Practorium)။
ကျမ်းစာ တအုပ်လုံးတွင် တပါးအမျိုးသား နာမည် မကု ဟူသော အမည်ကို (၁၀)ကြိမ် သုံး၍ ယုဒနှင့် တပါးအမျိုးသား စကား ရောစပ်ထားသော ယောဟန် မာကု ဟူသော နာမည်ကို (၃)ကြိမ် သုံးထား သည်။
မာကုဟူသော စကားသည် အစေခံ ဟု အနက်ရသည်။
ဗာနဗ၏ တူတော်၍ ပထမဦးစွာ ဦးလေးနှင့် ပေါလု နောက်သို့ လိုက်ခဲ့သည်။
ဤကျမ်းစာ ရေးဖြစ်ရန် မာကုအတွက် ပေတရုသည် စံပြ အဖြစ် ရပ်တည်ခဲ့သည်။
အချိန်ကာလ ရေးသားသော အချိန်ကာလကို ကျမ်းသုတေသီများက အမျိုးမျိုး ပြောကြသည်။
အချိန်ကာ လ အတိအကျ မပြောနိုင်ပါ။
ယေရုရှလင် ဗိမာန်တော် ပျက်သုဉ်းခြင်းကို တည်မှီ၍ တွက်ချက်သည်။
ရှင်ပေတရု မသေမှီ (၆၄၆၈ မတိုင်မီ) တွင် ခရစ်တော် ဘုရား၏ လုပ်ဆောင်ချက်များနှင့် ဟောပြောချက်များအား ရေးသားခြင်း ဖြစ်သည်။
ပေတရု သေပြီးမှ ပြန်လည် ရေးသားခြင်းလည်း ဖြစ်နိုင် သည်။
ရှင်မာကုခရစ်ကျမ်းကို ပထမဦးဆုံး ရေးသားသော ခရစ်ဝင် ကျမ်းစာ အဖြစ် ကျမ်းစာသုတေ သီများက ဆိုသည်။
ရှင်လုကာခရစ်ဝင်ကျမ်းတွင် ပါရှိသော တနချို့ အချက်များသည် ရှင်မာကုကျမ်းကို ကုန်ကြမ်း အဖြစ် သုံးသည်ဟု ဆိုကြာသည်။
အချို့ ကျမ်းစာပညာရှင်များက ၅ဝ ခုနှစ် အစောပိုင်း ဟု ယူဆသော်လည်း ၅၇-၆ဝ ဖြစ်ပုံရသည်။
နောက်ခံသမိုင်းနှင့် ရည်ရွယ်ချက် ဤကျမ်းစာတွင် ဘုရားသခင်၏ ပြည့်စုံသော အစေခံ ခရစ်တော် အကြောင်းကို အံ့ဩဖွယ်ရာ ဖတ်ရှုရမည်။
ကောင်းကင်နိုင်ငံ ဘုန်းတန်ခိုးများကို ချန်ထား၍ လောက အဖို့ လောကသားများ၏ အစေခံပုံကို တွေ့ရမည် (ဖိ ၂:၇)။
ထိုအကြောင်းမှာ “လူသားသည် သူတပါးကို စေစားခြင်းငှါ မလာ။
သူတပါး အစေခံခြင်းငှါ၎င်း၊ မိမိအသက်ကို စွန့်၍ လူများကို ရွေးခြင်းငှါ၄င်၊ ကြွလာသတည်း” (၁၀:၄၆) ဟူသော ကျမ်းစကား သက်သေ ဖြစ်သည်။
ဘုရားသခင် သားတော်မှ တပါး ထိုကဲ့သို့ ပြည့်စုံသော အစေခံမျိုး မရှိပါ။
ကိုယ်တိုင် လိုလိုလားလားဖြင့် လူသားများ၏ အစေခံ၊ ပါရမီဖြည့်ဘက် ပြုသည်။
အသက်ရှင်သော ဘုရား သားတော်မှ လောက လူသားတော်၏ ဘဝ ခံယူသည်။
လုပ်ဆောင်သမျှတိုင်းသည် ခမည်းတော်၏ အလိုတော် အတိုင်း ဖြစ်သည်။
သန့်ရှင်းသော ဝိညာဉ်တော် တန်ခိုး စွမ်းအားဖြင့် လုပ်ဆောင်သည်။
ဘုရားသခင်၏ အစေခံ ယောဟန် မာကုသည် အစ ကောင်းသော်လည်း ခဏတဖြုတ် ပြုတ်ကျခဲ့ဘူးသည် (တ ၁၅:၃-၅၀)။
ထို့နောက် ရာသက်ပန် အမှုတော် ဆက်ကပ်သူ ဖြစ်သည် (၂တိ ၄:၁၁)။
မာကုခရစ်ဝင်ကျမ်း၏ ဟန်ပန်သည် သွက်လက် ချက်ချာသည် စွမ်းအား ရှိသည်။
တိုတောင်း တိကျသည်။
ပုံဥပမာ ပေးချက် (၄)ခုသာ ဖော်ပြ၍ အံ့ဖွယ် နိမိတ်လက္ခဏာ ပြုတော်မူချက် (၁၉)ခုကို မှတ်တမ်း တင်ထားသည်။
ဤခရစ်ဝင်ကျမ်းကို လေ့လာသောအခါ အချက် (၃)ချက် တွေ့ရှိရမည်။
(၁) ဘာပြောသနည်း (၂) ဘာကို ဆိုလိုသနည်း (၃) ဘာ သင်ခန်းစာ ပေးသနည်း ဟူ၍ ဖြစ်သည်။
သမ္မာတရားကို ယုံကြည်၍ အစေခံကောင်း ဖြစ်လိုသူများ အတွက် အဖိုးမဖြတ်နိုင်သော ဧဝံဂေလိ သတင်းကောင်း ဖြစ်သည်။
ပါဝင်သည့်အချက်များ ၁။
အစေခံ၏ ပြင်ဆင်မှု (၁:၁-၁၃) ၂။
အစောပိုင်း ဂါလိလြဒေသတွင် အမှုတော် ဆောင်မှု (၁:၁၄-၃:၁၂) ၃။
တပည့်တော် အဖြစ် ရွေးကောက် သွန်သင်ခြင်း (၃:၁၃-၈:၃၈) ၄။
ယေရုရှလင် ခရီးစဉ် (အခန်း ၉-၁၀) ၅။
ယေရုရှလင်တွင် အမှုတော် ဆောင်ခြင်း (အခန်း ၁၁-၁၂) ၆။
သံလွင်တောင်ပေါ် မိန့်မှာချက် (အခန်း ၁၃) ၇။
ဆင်းရဲဒုက္ခ ခံခြင်းနှင့် အသေခံတော်မူခြင်း (အခန်း ၁၄၊၁၅) ၈။
အောင်ပွဲ ခံခြင်း (အခန်း ၁၆) ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ ကဏ္ဍ:ဓမ္မသစ်ကျမ်းများ။
ဘုရားတရား မယုံကြည်သူများပင်လျှင် သဒ္ဒါလင်္ကာမြောက်စွာ ချီးမွမ်း ကိုးကွယ်နိုင်သော ကျမ်းစာအုပ် ဖြစ်သည့် ရှင်လုကာ ခရစ်ဝင်ကျမ်းသည် ဂရိရောမ ယဉ်ကျေးမှုကို နောက်ခံထား၍ အနောက်တိုင်းသားများအား ဆွဲဆောင် စည်းရုံးသော ကျမ်းစာ ဖြစ်သည်။
ရှင်လုကာသည် တပါးအမျိုးသားထဲမှ ဘုရားသခင် ကလောင်တန် ပေးအပ်ထားသူ ဖြစ်သည်။
ကိုယ်တော်ဘုရားသည် ယုဒလူမျိုး သာမက လူသား အားလုံးအား ချစ်ခင်၍ ကယ်တင်ခြင်း ရရှိစေလိုသည်။
လုကာက ခရစ်တော်အား လူသားတော် အဖြစ် တင်ဆက်သည်။
ဤခရစ်ဝင်ကျမ်းသည် တပါးအမျိုးသားများထံသို့ ပျံ့နှံ့၍ သခင်ယေရှုအား ကယ်တင်ရှင် သခင် အဖြစ် ဖော်ပြသည်။
ရှင်းရှင်း ပြောရလျှင် ဤကျမ်းသည် တပည့်တော် ဖြစ်နည်း ကျမ်း ဖြစ်သည်။
စံတော်မီ ဝိသေသလက္ခဏာ ဘုရားတရား မယုံကြည်သူများပင်လျှင် သဒ္ဒါလင်္ကာမြောက်စွာ ချီးမွမ်း ကိုးကွယ်နိုင်သော ကျမ်းစာအုပ် ဖြစ်သည်။
ပြင်သစ် ဝေဖန်ရေးဆရာ Renan က လုကာ၏ ခရစ်ဝင် သတင်းကောင်းကို အတိမ်းအစောင်း မခံနိုင်သော ဧဝံဂေလိ ဆရာများ၏ မူရင်း လက်စွဲကျမ်း အဖြစ် ထောက်ခံသည်။
ဂရိရောမ ယဉ်ကျေးမှုကို နောက်ခံထား၍ အနောက်တိုင်းသားများအား ဆွဲဆောင် စည်းရုံးသော ကျမ်းစာ ဖြစ်သည်။
ဒေါက်တာ လုကာ၏ မီးမောင်းထိုးပြချက် မပါရှိလျှင် လူများသည် ဝိညာဉ်ရေးရာနှင့် အမှုတော်ဆောင် လုပ်ငန်းတွင် ဆင်းရဲသထက် ဆင်းရဲ ချို့တဲ့ကြမည်။
ဆင်းရဲ ချမ်းသာ၊ အယုတ် အလတ် မရွေး လူတိုင်းက စိတ်ဝင်စားသည်။
ရှင်လုကာသည် ချီးမွမ်းခြင်း (အခန်း ၁နှင့် ၂ ကို ကနဦး ဓမ္မသီချင်းများတွင် စပ်ဆို ကျူးဧထားသည်) ဆုတောင်းခြင်းနှင့် သန့်ရှင်းသော ဝိညာဉ်တော်တွင် မွေ့လျော်သူ ဖြစ်သည်။
ကျမ်းရေးသူ အန္တီအုတ်သား ဆေးသမား ဆရာ လုကာသည် ပေါလု၏ လုပ်ဖော်ဆောင်ဖက်၊ မိတ်ကောင်း ဆွေမွန် ဖြစ်သည်။
တခြားသော တမန်တော်များကဲ့သို့ အသက်တာ ပြောင်းလဲခြင်းကို ဦးစားသူ ဖြစ်သည်။
ကျမ်းနှစ်စောင်တွင် ဆေးပညာကို ဝိညာဉ်ရေးရာ အတွက် ဖက်စပ် အသုံးပြုထားသည်။
အပြင်ပန်း လက္ခဏာ အားဖြင့် Eusebius က Historia Ecclesiatica (iii,4) တွင် စာရေးသူသည် ကနဦး ခရစ်ယာန် ယုံကြည်သူ ဖြစ်သည်ဟု ဆိုထားသည်။
Irenaeus ကလည်း ရှင်လုကာ၏ လက်ရာ ဖြစ်ကြောင်း အသိအမှတ် ပြုထားသည်။
Justin Martyr, Heqesippus, Clement of Alexandira နှင့် Tertullian တို့ကလည်း ရှင်လုကာ၏ လက်ရာ ဖြစ်သည်ဟု ဆိုကြသည်။
Muratorian Canon တွင် ဤ တတိယ ခရစ်ဝင်ကျမ်းကို လုကာ စီရင် ရေးသားသည်ဟု ရေးမှတ်သည်။
လုကာ တပါးတည်းသာလျှင် သူ၏ ဧဝံဂေလိ လုပ်ငန်းကို အစီအစဉ် အကျ ရေးမှတ်သူ ရှိသည်။
တမန်တော်ဝတ္ထုတွင် ပိုမို ရှင်းလင်းစွာ တွေ့ရှိရသည်။
အချို့နေရာတွင် “ကွန်ုပ်တို့” ဟူသော နာမ်စား (၁၆:၁၀၊ ၂၀:၅-၆၊ ၂၁:၁၅၊ ၁၇:၁၊ ၂၈:၁၆၊ ၂တိ ၄:၁၁ နှင့် ယှဉ်ဖတ်) သုံးလေ့ ရှိသည်။
အချိန်ကာလ အပိုင်းအခြား စနစ်တကျ မှတ်တမ်းတင်သည်။
ထို့ကြောင့် ရှင်လုကာခရစ်ဝင်ကျမ်းနှင့် တမန်တော်ဝတ္ထုတွင်ပါ သော အချိန်ကာလကို တိုက်ကြည့်လျှင် စာရေးသူ တယောက်တည်း ဖြစ်ကြောင်း ပေါ်လွင်သည်။
ပေါလုက လုကာကို “အချစ်ဆုံး ဆေးဆရာကြီး” ဟု ခေါ်သည်။
ယုဒ ခရစ်ယာန်များနှင့် ကွဲပြား၍ ပေါလုက နာမည် သီးသန့် ဖော်ပြလေ့ ရှိသည် (ကော ၄:၁၄)။
ဓမ္မသစ်ကျမ်းတွင် စာရေးသူ လုကာ တဦးတည်းသာ ရှိသည်။
ရှင်လုကာခရစ်ဝင်ကျမ်းနှင့် တမန်တော်ဝတ္ထုသည် အခြားသော ပေါလု၏ ပေးစာများထက် ပိုမိုနှံ့စပ်သည်။
အတွင်းသရုပ်သည် ပြင်ပ လက္ခဏာများထက် အသင်းတော်၏ အစဉ်အလ ပိုမိုပီပြင် ခိုင်မာသည်။
ဝေါဟာရ အသုံးအနှုံးများသည် အခြား ဓမ္မသစ်ကျမ်းများထက် ဆေးဘက်ဆိုင်ရာ ဝေါဟာရ ပိုများသည်။
ဂရိ ပညာတတ် လေသံ လွမ်းမိုးသောကြောင့် တပါးအမျိုးသား ဆရာဝန် ခရစ်ယာန်မှန်း သိလာသည်။
သို့သော် အသက်တာ ပြောင်းလဲသော ယုဒလူမျိုး၏ ရည်ရွယ်ချက်နှင့် ဆင်သည်။
(၁:၁-၄၊ ၃:၁) တို့ကို ထောက်ရှုခြင်းအားဖြင့် ပထမဦးဆုံး အသင်းတော် သမိုင်းပညာရှင် ဖြစ်သည်။
အချိန်ကာလ ပထမ ရာစုနှစ် (၆၀)ခုနှစ် ဝန်းကျင် ဖြစ်ဖို့များသည်။
(တချို့က ၇၅နှင့် ၈၅အကြား သို့မဟုတ် ဒုတိယ ရာစုနှစ်ဟု ဆိုကြသည်)။
ထိုစကားအရ ဆိုလျှင် သခင်ခရစ်တော်၏ ယေရုရှလင် ဗိမာန်တော် ပျက်စီးမည့် ဗျာဒိတ်လေးချက်နှင့် ဆန့်ကျင် သွားမည်။
ယေရုရှလင် ဗိမာန်တော်သည် အေဒီ ၇ဝ ခုနှစ်တွင် ပျက်သုဉ်းသဖြင့် ထိုသို့ ပျက်သုဉ်းမည့် အကြောင်း ပရောဖက်ပြုချက်သည် ထိုကာလ မတိုင်မီက ဖြစ်သည်။
ရှင်လုကာခရစ်ဝင်ကျမ်းသည် တမန်တော်ဝတ္ထုနှင့် အခန်းဆက် ဖြစ်သည်ဟု ယူဆကြသည်။
တမန်တော်ဝတ္ထုသည် အေဒီ ၆၃ ခုနှစ်၊ ရောမတွင် ပေါလု ရှိနေချိန်၊ ပေါလုက လုကာအား လှမ်းခေါ်ချိန်၌ ပြီးစီးသည်။
ရောမမြို့ မီးလောင်၍ ခရစ်ယာန်များ ညှဉ်းပန်းနှိပ်စက်ခြင်း ခံရချိန်သည် နေရူး လက်ထက် အေဒီ ၆၄ တွင် ဖြစ်သည်။
ပေတရုနှင့် ပေါလုတို့ မာတုရ ခံရခြင်းသည်လည်း အသင်းတော် သမိုင်းနှင့် အထင်အရှား ဆက်နွယ်သောကြောင့် အေဒီ ၆၁-၆၂ ဖြစ်တန်ရာသည်။
နောက်ခံသမိုင်းနှင့် ရည်ရွယ်ချက် ဂရိများသည် ဘုန်းတန်ခိုးနှင့် ပြည့်စုံသော လူသားကို ရှာဖွေကြသည်။
အမျိုးသား အမျိုးသမီးများတွင် အကောင်းဆုံး အကျင့် လက္ခဏာများ ရှာဖွေကြသော်လည်း တာရှည် မခံ။
ထို အကြားတွင် လုကာက ခရစ်တော်အား လူသားတော် အဖြစ် တင်ဆက်သည်။
ခိုင်မာသည်။
သနား ကြင်နာတတ်သည်။
လူသားဘဝလည်း ထင်ရှားသည်။
အခြားသော ခရစ်ဝင်ကျမ်းများထက် ဆုတောင်းခြင်း ပိုမို ထင်ရှားသည်။
သူ၏ သနား ကြင်နာမှု၊ စာနာမှုသည် အတိုင်း မသိ ကျယ်ပြန့်သည်။
မိခင်နှင့် သားသမီး အကြားရျိ ချစ်ခင် ကြင်နာမှုများကို တင်စားသည်။
ရှင်လုကာ ခရစ်ဝင်ကျမ်းကို သာသနာ ပြန့်ပွားရေး သတင်းကောင်းဟု လူသိများ ထင်ရှားသည်။
သခင်ဘုရား၏ ခြေတော်ရာကို လျှာက်ခြင်းဖြင့် တပည့်တော် အဖြစ်ခံမည့် အကြောင်း၊ နောက်လိုက်တော်များအား သွန်သင် လေ့ကျင့်ပုံ အကြောင်းတို့ကို တွေ့ရသည်။
ထို အချက်များသည် ယုံကြည်သူများ လိုက်လျှောက်ရမည့် လမ်းစဉ် ဖြစ်သည်။
ကိုယ်တော်၏ လူ့ဘဝ သက်တော်စဉ်သည် လူသားများ၏ စံနမူနာ ဖြစ်သည်။
ကိုယ်တော်၏ တုနှိုင်းဖွယ်ရာ မရှိသော စကားတော်များက လူတိုင်းအား လက်ဝါးကပ်တိုင်ပေါ်မှ လှမ်းခေါ်နေ သယောင် ရှိသည်။
ရှက်လုကာ ခရစ်ဝင်ကျမ်းကို လေ့လာပြီးလျှင် ကိုယ်တော်ဘုရား၏ ခေါ်သံ ကြားယောင်ကြမည်။
လူတိုင်းအား နောက်တော်သို့ လိုက်စေချင်ကြောင်း သိရှိကြမည်။
နာခံခြင်းသည် ဝိညာဉ်ရေးရာ အသိတရား ကြွယ်ဝခြင်း ဖြစ်သည်။
သမ္မာကျမ်းစာကို ပိုမို ကျွမ်းဝင် သိရှိလာကြမည်။
ကျမ်းစာ သွန်သင် ဖော်ပြချက် အတိုင်း လိုက်လျှောက်ချင်ကြပေမည်။
နိဒါန်း ရည်ရွယ်ချက်နှင့် နည်းလမ်း (၁:၁-၄) ၂။
ရှေ့တော်ပြေးနှင့် လူသားတော် ကြွလာခြင်း (၁:၅-၂:၅၂) ၃။
အမှုတော်စတင်ရန် လူသားတော် ပြင်ဆင်ခြင်း (၃:၁-၄:၃၀) ၄။
ဘုန်းတန်ခိုး ပြည့်စုံကြောင်း သက်သေထူခြင်း (၄:၃၁-၅:၂၆) ၅။
လူသားတော်မှ သူ၏ အမှုတော်အား ရှင်းပြခြင်း (၅:၂၇-၆:၄၉) ၆။
အမှုတော်မှ သူ၏ အမှုတော်အား ရှင်းပြခြင်း (၃:၂၇-၆:၄၉) ၇။
လူသားတော်အား ဆန့်ကျင်သူများ ပြားလာခြင်း (၉:၅၁-၁၁:၅၄) ၈။
ယေရုရှလင် လမ်းတွင် သွန်သင်ခြင်းနှင့် အနာရောဂါကင်းငြိမ်းစေခြင်း (အခန်းကြီး ၁၂၊ ၁၆) ၉။
လူသားတော်က တပည့်တော်များသို့ သွန်သင် ညွှန်ကြားချက် (၁၇:၁-၁၉:၂၇) ၁၀။
ယေရုရှလင်ရှိ လူသားတော် (၁၉:၂၈-၂၁:၃၈) ၁၁။
လူသားတော် ဝေဒနာခံစားခြင်းနှင့် အသေခံတော်မူခြင်း (အခန်းကြီး ၂၂၊ ၂၃) ၁၂။
လူသားတော် အောင်ပွဲခံခြင်း (အခန်းကြီး ၂၄) ကိုးကား ကဏ္ဍ:ခရစ်ယာန်ဘာသာ ကဏ္ဍ:ခရစ်ယာန်စာပေ ကဏ္ဍ:သမ္မာကျမ်းစာ ကဏ္ဍ:ဓမ္မသစ်ကျမ်းများ။
စံတော်မီ ဝိသေသလက္ခဏာ ရှင်ယောဟန်ဟန်က ဤစာအုပ်သည် ဧဝံဂေလိတရား ဖြစ်ကြောင်း သင်တို့ယုံကြည်ခြင်း ငှာ ရေးသားသည် (၂၀:၃၁)ဟုဆိုထားသည်။
တချိန်ကအသင်းတော်သည် တမန်တော်များဦးဆောင် ရာနောက်သို့လိုက်ကြသည်။
လူသိန်းသန်းပေါင်းများစွာထဲက လက်တဆုပ်စာက နောက်ဆုံးရာစုနှစ်မှာ ဖြစ်ပေါ်မည့်အကြောင်းအရာကို သက်သေခံကြသည်။
ရှင်ယောဟန်ခရစ်ဝင်ကျမ်းသည် အနှစ်သက်ဆုံးသမ္မာကျမ်းစာအုပ်မဟုတ်သော်လည်း အနှစ်သက်ဆုံးကျမ်းစာအုပ်ထဲတွင် တခုဖြစ်သည်။
ခရစ်ယာန်များ၏ ရင့်ကျက်မှုနှင့် ဆက်ကပ်ရာဖြစ် သည်။
ယောဟန်သည် သခင်ဘုရား သက်တော်ထင်ရှားစဉ်က လုပ်ဆောင်ချက်များကို အဓိကထားမဖော် ပြသော်လည်း ခရစ်တော်၏ ဘဝအသက်တာ ရောင်ပြန်ဟပ်ခြင်းခံရသူဖြစ်သည်။
သခင်ခရစ်တော်နှင့် အတူ ဘဝအသက်တာ လျှောက်လှမ်းပြီး အထူးသဖြင့် ခရစ်တော်၏ ဆယ်ကျော်သက် ဘဝမှစ၍ သိကျွမ်း သူဖြစ်သည်။
သူ၏အမှုတော်ဆောင်ခြင်း နက်ရှိုင်းမှုကို (၃:၁၆)တွင်တွေ့နိုင်သည်ဟု Martin က ဂုဏ်ပြု ထောက်ခံခဲ့သည်။
အကယ်၍ ခရစ်တော်ပင် ကျမ်းများထဲတွင် ရှင်ယောဟန် ခရစ်ဝင်ကျမ်းတအုပ်တည်း သာ ရှိခဲ့လျှင် ဝိညာဉ် ရေးရာအရသာ နို့၊ နှုတ်ကပတ်တော်၊ ဆင်ခြင်အာရုံပြုရာအဖြစ် လုံလောက်ပါပေသည်။
ကျမ်းရေးသူ ဤစတုတ္ထခရစ်ဝင်ကျမ်းရေးသားသူကို နှစ်ပေါင်း (၁၅၀)ကျော်ခန့်တွင် အကြီးအကျယ် ငြင်းခုံခဲ့ကြသည်။
အဘယ်ကြောင့်ဆိုသော် သခင်ယေရှု ခရစ်တော်၏ ဇာတိတော်အကြောင်းကို ရှင်းလင်း ခိုင်မာစွာ သက်သေထူထားသည်။
ကျမ်းချက်ပါအကြောင်းအရာများ သည် လူ့မျက်စိဖြင့်မမြင်နိုင်သော အကြောင်းအချက်များဖြစ်သော်လည်း နှစ်ပေါင်း (၅၀)မှ (၁၀၀)ကြာလာသည့်တိုင်အောင်အသက်ရှင် နေသည်။
သို့ကြောင့် အသင်းတော်အကြောင်း ယေရှုကိုယ်တိုင် ပြောသလား၊ တကယ်လုပ်ခဲ့သလားဟူ သော အချက်များ စဉ်းစားစရာ ဖြစ်လာသည်။
ခရစ်ဝင်ကျမ်းတွင် မည်သူ့လက်ရာဖြစ်ကြောင်း မရေးထားသော်လည်း တပည့်တော် (၁၂) ပါးထဲမှ တပည့်တော်ယောဟန်ဖြစ်ကြောင်း အချက်အလက် အထောက်အထားကောင်းများစွာ တွေ့ရ သည်။
ရှင်ယောဟန် အသက်အရွယ် အိုမင်းရင့်ရော်သည့်အခါ ရင်းနှီးကျွမ်းဝင်သော အပေါင်း အသင်း ရောင်းရင်းများက ဧမောက်မြို့သို့ သွားရောက်၍ တွေ့ဆုံအားပေးသောအခါ Synoptic Gospels ထပ်ရေးသည်ဟု Clement of Alexandria ကဆိုသည်။
ဘုရားသခင်၏ ဝိညာဉ်တော် လွမ်းမိုးကြီးစိုးခြင်း ဖြင့် ဝိညာဉ်ရေးရာ ခရစ်ဝင်ကျမ်းရေးသားခြင်းဖြစ်သည်။
ထိုသို့ပြောရာတွင် အခြားခရစ်ဝင်ကျမ်းများသည် ဝိညာဉ်ရေးရာကျမ်းမဟုတ်ဟု မဆိုလိုပါ။
ဤကျမ်းတွင် အဓိက ပါရှိသော ခရစ်တော်၏ နုတ်ထွက်စကား များသည် ပုံဥပမာများဖြင့် ရှင်းပြ၍ အထူးလေးနက်သည် ဟုဆိုလိုသည်။
ပြင်ပအထောက်အထားများ Theophilus of Antioch က အေဒီ ၁၇ဝခုနှစ်တွင် ယောဟန်က ရေးသားကြောင်း ပထမ ဦးဆုံးသိရှိသည်။
ထို့ထက်စော၍ Lgnatius, Justin Canon တို့ကလည်း ယောဟန်ကို ရည်ညွှန်းခဲ့ကြ သည်။
Basilldes နှင့် Valentinus တို့က လိုက်ကြသည်။
Irenaeus သည် ယေရှုမှ ယောဟန်၊ ယောဟန်မှ Polyearp၊ Polycarp မှ သူကိုယ်တိုင် ထိကွင်းဆက်မပြတ်အောင်တပည့်တော်များအကြောင်းကို အစုံအလင်ရေးခဲ့သည်။
ထိုအချက်က ခရစ် ယာန်များ၏လင်းအာရုဏ်မှ ၂ရာစုနှစ်ကုန်ပိုင်း ထိသမိုင်းသက်သေအထောက်အထားထူနိုင်သည်။
Irenaeus က ဤခရစ်ဝင်ကျမ်းကို ကျယ်ကျယ်ပြန့်ပြန့် ကိုးကားထားပြီး အသင်းတော်ခိုင်မာစွာ ရပ်တည် နိုင်သည့်အခြေအနေထိအောင် ရေးထားသည်။
Irenaeus က ကျယ်ပြန့်စွာ ကိုးကားသကဲ့သို့ Clement of Alexandria နှင့် Tertullian တို့ကလည်း ကိုးကားကြသည်။
၁၉ရာစုအစောပိုင်းထိ Alogi ဂိုဏ်းဂဏအဖွဲ့ကသာ ယောဟန်လက်ရာမဟုတ်ကြောင်း ငြင်းပယ်သည်။
အခန်းကြီး ၂၁အဆုံးကို ကြည့်လျှင် ၁ရာစုနှောင်းပိုင်း ဧဖက်အသင်းတော်၏ လက်ရာဖြစ်ကြောင်း ရဲဝံ့စွာ ဆိုနိုင်သည်။
အငယ် ၂၄တွင် ယေရှုချစ်သော တပည့်တော်ဟူသော စကားကို၎င်း (၁၃:၂၀)ကို၎င်း ထောက်ရှုလျှင် ရှင်ယောဟန်ဖြစ်ကြောင်း တွေ့ရသည်။
အခြေအနေအရပ်ရပ်ကို ချင့်ချိန်၍ တွေးဆလျှင်ကျမ်းစာကို ၂ရာစုနှောင်းပိုင်းတွင် ရေးသည် ဟုဆိုနိုင်သည်။
၁၉၂ဝ ခုနှစ်တွင် ယောဟန်ခရစ်ဝင်ကျမ်း၏ အပိုင်းအစ အခန်းကြီး ၁၈ (ပေစာ ၅၂က ၂ရာစုနှစ်၏ ပထမပိုင်းကို အထူးသဖြင့် အေဒီ ၁၂၅ကိုရည်ညွန်း)ကို အဲဂုတ္တုပြည်မှာတွေ့ရှိခဲ့သည်။
ထိုအရပ်ဒေသ၌ ၁ရာစု ​နှေင်းပိုင်းတွင် ရေးသားကြောင်း ခိုင်မာသည်။
ဧဖက်မြို့မှ အာဖရိက မြောက်ပိုင်းဒေသသို့ စာရောက်ရှိသွားခြင်းဖြစ်နိုင်သည်။
ထိုနည်းတူ ရှင်ယောဟန် ခရစ်ဝင်ကျမ်းအခန်းကြီး ၅ကို ပေစာ ၂ခုဖြင့် Egertonတွင် တွေ့ရှိရာ ရှင်ယောဟန် အသက်ထင်ရှားစဉ် ရေးသားခြင်းဖြစ်ကြောင်း အထောက် အထားပိုမိုခိုင်လုံပါသည်။
အတွင်းသရုပ် ၁၉ရာစုနှစ်နှောင်းပိုင်းတွင် အင်္ဂလိပ်ကန် ဘုန်းတော်ကြီး Westeott က ယောဟန် လက်ရာဖြစ်ကြောင်း ကွင်းဆက်တခုပြီးတခု ကျဉ်း၍ သက်သေပြထားသည်။
(၁)စာရေးသူသည် ယုဒလူ မျိုးဖြစ်သည်။
စာရေးသားဟန် ဝေါဟာရအသုံးအနှုန်း၊ ယုဒစရိုက်လက္ခဏာ ထုံးတမ်းစဉ်လာ ကျင်လည် လွှမ်းမိုးခြင်း ဓမ္မဟောင်းကျမ်းကို နောက်ခံထားသဖြင့် ဓမ္မဟောင်း ရောက်ပြန်ဟပ်ခြင်း (၂)ပါလက်စတိုင်း အရပ်ဒေသရှိယုဒ (၁:၂၈၊ ၂:၁-၁၁၊ ၄:၄၆၊ ၁၁:၁၈-၅၄၊ ၂၁:၁-၂) ယေရုရှလင်နှင့် ဗိမာန်တော်ကို ရင်းနှီး ကျွမ်းဝင်သည် (၅:၂၊ ၉:၇၊ ၁၈:၁၊ ၁၉:၁၃-၁၇၊ ၂၀၊ ၄၁ (၂:၁၄-၁၆၊ ၈:၂၀-၁၀:၂၂)ကိုလည်းကြည့်) (၃) မျက်မြင်သက်သေရှိသဖြင့် စီကာပတ်ကုံးလိပ်ပတ်လည်အောင် ပြောနိုင်သည်။
နေရာ၊ အချိန်၊ လူနာမည် ၊ လှုပ်ရှားမှုများစွာကို အသေးစိတ်ပြောပြနိုင်သည်။
(၄:၄၆၊ ၅:၁၄၊ ၆:၁၉၊ ၁၂:၂၁၊ ၁၃:၁၊ ၁၄:၅-၈၊ ၁၈:၆၊ ၁၉:၃၁)။
(၄)ခရစ်တော်ကိုယ်တိုင်နှင့် တပည့်တော်များ၏ အတွင်းရေးဆက်ဆံမှုများကို အတွင်းကျကျ ပြောဆိုနိုင်သော ကြောင့် တပည့်တော် (၁၂)ယောက်ထဲမှဖြစ်သည်။
(၆:၁၉၊ ၆၀:၆၁၊ ၁၂:၁၆၊ ၁၃:၂၂-၂၈၊ ၁၆:၁၉) (၅)အခြားတပည့်တော်များ၏ အမည်နာမကို ထုတ်ဖော်ပြောဆိုသော်လည်း သူ့နာမည်ကို မပြော သို့သော် ထိုမပြောသော နာမည်သည် တပည့်တော် (၁၂)ယောက်ထဲမှ သူ့နာမည်သာ ကျန်သည် (၁၃:၂၃၊ ၁၉:၂၆၊ ၂၀:၂၊ ၂၁:၁၇) အခြားအရေးကြီးသော သက်သေအထောက်အထားကို ၁:၁၄၊ ၁၉:၃၅နှင့် ၂၁:၂၄တို့တွင် တွေ့နိုင်သည်။
အချိန်ကာလ Irenaeus က ဤကျမ်းသည် ယောဟန်က ဧဖက်မြို့တွင် ရေးသားသည်ဟု အတိအလင်း ဆိုထားရာထိုစကားအရဆိုလျှင် ဧဖက်မြို့သို့ ရှင်ယောဟန်ရောက်ရှိသည့်ကာလ အေဒီ ၆၉နှင့် ၇ဝအကြား တွင် ဖြစ်နိုင်သည်။
ယေရုရှလင်ပျက်သုဉ်းခြင်းအကြောင်းမပါရှိသဖြင့် ယေရုရှလင်မပျက်စီးမီ ကာလ ဖြစ်ရသည်။
အကယ်၍ ယေရုရှလင်ပျက်စီးပြီးမှ ဆိုလျှင် ကြောက်လန့်ဖွယ်ရာ ကောင်းသော ထိုအနိဌာရုံ ကိုချန်ထားပစ်သည်မဟုတ်။
အချို့ကျမ်းက သုတေသီများကမူ ပင်လယ်သေမှ ရရှိသော စာလိပ်နှင့် ဆက်စပ်သုံးသပ် ပြီးအေဒီ ၄၅နှင့် ၆၆အကြားဖြစ်သည်ဟု ယူဆသည်။
ဤအချက်သည် ဖြစ်နိုင်ဖွယ်ရာနည်းသည်။
အစဉ် အလာထိန်းသိမ်းတတ်သူများက အေဒီ ၄၅နှင့် ၆၆ကာလကိုယူ၍ တယူသန်မဟုတ်သူများက အေဒီ၆၉နှင့် ၇ဝကိုလက်ခံကြသည်။
ကနဦးအသင်းတော်များ၏ လှုပ်ရှားမှုသည် အေဒီ ၆၉မှ ၇ဝကြားကာလကို အားပေးသည်။
အကျိုးအကြောင်းဆင်ခြင်လျှင် ၁ရာစုနှစ် ဒုတိယပိုင်းကာလဖြစ်ဖို့များသည်။
ကျမ်းစာ ပညာရှင်းအများစု Irenaeus, Clement of Alexandria၊ Jerome များက Synoptic ကို ထောက်ပြပြီး ရှင်ယောဟန်၏ အပိုင်းပိုင်းရေးသောစာဖြစ်သည်ဟု ထောက်ခံကြသည်။
ယေရုရှလင် ပျက်သုဉ်းခြင်း အကြောင်းမပါရှိခြင်းမှာ ဤကျမ်းစာအုပ်သည် နှစ်ပေါင်း (၁၅မှ ၂၀)နှစ် အကြားတွင် ရေးသားခြင်းဖြစ်သော ကြောင့် ပင်ပန်နွမ်းနယ်၍ မရေးခြင်းလည်းဖြစ်နိုင်သည်။
တာရာဂျန် ဧကရာဇ်မင်းလက်ထက်ထိုရှင်ယော ဟန်အသက်ရှင်ခဲ့ကြောင်း Irenaues ကဆိုထားသည်။
(တရာကျန်သည် အေဒီ ၈၉တွင် တိုင်းပြည်တည် ထောင်သည်)။
ထိုကာလနှင့် မလှမ်းမဝေးကြောင်းသိရသည်။
သက်သေအထောက်အထားမှာ ယုဒများနှင့် ခရစ်ယာန်များဆန့်ကျင်ကြပြီးသည့်ကာလ ဖြစ်သည်။
အတိအကျ မဖော်ပြနိုင်သော်လည်း အေဒီ ၈၅နှင့် ၉၅အကြားဟုဆိုလျှင် မမှားပါ။
နောက်ခံသမိုင်းနှင့် ရည်ရွယ်ချက် ရှင်ယောဟန်က အံ့ဖွယ်နိမိတ်လက္ခဏာ (၇)ခုဖြင့် ခရစ်ဝင်ကျမ်းကို တည်ဆောက်ထား သည်။
ထိုနိမိတ်လက္ခဏာများဖြင့် ယေရှုသည် ဘုရားသခင်ဖြစ်ကြောင်း သက်သေထူသည်။
(၁)ဂါလိလဲ ပြည်ကာနမြို့မင်္ဂလာဆောင်ပွဲမှာ ရေကိုဝိုင်အရက်ဖြစ်စေသည် (၂:၉)။
(၂) အမတ်ကြီး၏သား အနာရောဂါ ကင်းငြိမ်းစေသည် (၄:၄၆-၅၄) (၃) ဗေသေသဒရေကန်နားမှ ဂိလာနများအားအနာရောဂါကင်းငြိမ်းစေ သည် (၅:၂-၉) (၄) လူငါးထောင်အားအစာကျွေးသည် (၆:၁-၁၄) (၅) တပည့်တော်များအား လေမုန်တိုင်း ဒဏ်မှကယ်တင်ဖို့ရန် ဂါလိလဲအိုင်ရေပြင်ပေါ်တွင် ယေရှုလမ်းလျှောက်သည် (၆:၁၆-၂၁)။
(၆) မွေးရာပါ မျက်ကန်းကို မျက်စိလင်းစေသည် (၉:၁-၈)။
(၇) သေနေသော လာဇရုအား ထမြောက်စေသည် (၁၁:၁-၄၄)။
ဤအချက်များသည် လူထုပရိသတ်အား ပြသခြင်းဖြစ်သည်။
ထို့အပြင် တပည့်တော်များကိုလည်း သီးသန့်ပြသသည်။
ယေရှုဘုရားထမြောက်ပြီးနောက် ပိုင်းတွင် တပည့်တော်များထံ သို့သွား၍ အံ့ဩဖွယ် ကောင်းလောက်အောင် ငါးအများအပြားဖမ်းမိစေသည် (၂၁:၁-၁၄)။
Charles R.Erdman က ဤစတုတ္ထခရစ်ဝင်ကျမ်းသည် လူများကို ခရစ်တော်နောက်သို့ ပိုမိုပို့ဆောင်သည်။
ယုံကြည်သူများအား သစ္စာရှိသော အမှုတော်ဆောင်များဖြစ်စေသည်။
ကျမ်းစာပညာ ရှင်များအတွက်မူ အခြားကျမ်းစာအုပ်များထက် အနက်ဖွင့် ဆိုရာ၌ ခက်ခဲလေးနက်စေသည် ဟုဆိုထား သည်။
ယေရှု၏ လူ့လောက၌ အမှုတော်ဆောင်ချက်ထေရုပ္ပတ္တိကို ဤခရစ်ဝင်ကျမ်းတွင် တွေ့ရ သည်။
အခြား (၃)ကျမ်းတွင် ခရစ်တော်၏ တနှစ်တာ အမှုတော်ဆောင်ချက်များကိုသာ တွေ့ရသည်။
ရှင်ယောဟန်ကျမ်းတွင်မူ သုံးနှစ်သုံးမိုးဟု အမှုတော်ဆောင်ကာလ အပြည့်အစုံနီးပါးရေးပြထားသည်။
အောက်ပါအချက်များကို ကြည့်ပါ။
ပထမပသခါပွဲ (၂:၁၂-၁၃)၊ ပွဲတော်တခု (၅:၁)၊ ပသခါပွဲသို့မဟုတ် ဇွန်းကပူးရ် ဒုတိယပသခါပွဲ (၆:၄) သကေနေပွဲတော် (၇:၂)၊ အင်္ကနိပွဲတော် (၁၀:၂၂)၊ နောက်ဆုံးပသခါ ပွဲတော် (၁၂:၁)။
အချိန်အခါရာသီအလိုက် ပွဲတော်များကို အတိအကျရေးသည်။
အခြားခရစ်ဝင်ကျမ်း (၃)ကျမ်းတွင် မူ အနီးစပ်ဆုံးသာရေးကြသည်။
ရှင်ယောဟန်ကမူ အချိန်နာရီမှစ၍ တတိယနေ့ (၂:၁) ၊ (၂)ရက် (၁၁:၆) ခြောက်ရပ် (၁၂:၁)အစရှိသဖြင့် အတိအကျဆိုသည်။
ဝေါဟာရစကားလုံးများနှင့် လေသံများသည်လည်းရှင်ယောဟန်ဩဝါဒစာစောင်များ နှင့် တူသည်။
အခြားကျမ်းများနှင့် တသီးတခြားစီဖြစ်သည်။
ဝါကျများတိုတောင်းရိုးစင်းသည်။
ဂရိဘာသာစ ကားဖြစ်သော်လည်းဟေဗြဲအတွေးဖြင့်ရေးသည်။
ဝါကျများတိုတောင်း၍ လေးနက်သည်။
ခရစ်ဝင်ကျမ်းများ တွင် အကျစ်လျစ်ဆုံးဖြစ်သည်။
အဓိပ္ပာယ်လည်း အနက်ရှိုင်းဆုံးဖြစ်သည်။
အရေးကြီးသော ဝေါဟာရများကို ထပ်ခါတလဲလဲသုံးသည်။